NÁVRH

**Zmluva na dodanie tovaru a internetového pripojenia**

uzavretá podľa §269 ods. 2 zák. č. 513/1991 Zb. Obchodný zákonník v znení neskorších predpisov v spojení s § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**Čl. I**

**Zmluvné strany**

**Objednávateľ:** Mestská časť Košice-Sídlisko Ťahanovce

Sídlo: Americká trieda 15, 040 13 Košice

Zastúpený: Mgr. Ing. Miloš Ihnát, starosta mestskej časti

IČO: 00691071

DIČ: 2020762986

Bankové spojenie: Všeobecná úverová banka, a.s.

IBAN: SK78 0200 0000 0000 1392 5512

(ďalej len objednávateľ)

**Dodávateľ:**

Sídlo:

Zastúpený:

IČO:

DIČ:

IČ DPH:

Bankové spojenie:

IBAN:

(ďalej len dodávateľ)

Dodávateľ je úspešný uchádzač verejného obstarávania zákazky s nízkou hodnotou „Dodanie bezdrôtových prístupových bodov a poskytnutia internetového pripojenia na verejných priestranstvách v rámci mestskej časti.“

**Čl.II**

**Predmet zmluvy**

Predmetom tejto zmluvy je záväzok dodávateľa za podmienok dohodnutých v tejto zmluve, vo vlastnom mene, na vlastnú zodpovednosť, na svoje náklady a na svoje nebezpečenstvo pre objednávateľa dodať a vybudovať bezplatné Wifi pripojenie pre občanov aj návštevníkov mestskej časti Košice-Sídlisko Ťahanovce prostredníctvom 1 interného bezdrôtového prístupového bodu a 7 externých bezdrôtových prístupových bodov (AP - acess pointov) na verejných priestranstvách v zmysle špecifikácie uvedenej v prílohe č. 1 tejto zmluvy (rozpočet dodávateľa) a poskytnutie internetového pripojenia pre tieto prístupové body so zabezpečením minimálnej rýchlosti sťahovania 30 Mbps podľa prílohy č. 2 a to v súlade s podmienkami stanovenými v postupe zadávania zákazky. Objednávateľ sa zaväzuje zaplatiť za riadne a včas vykonané dielo cenu podľa podmienok uvedených v tejto zmluve.

**Čl. III**

**Dodacie podmienky**

1. Dodávateľ sa zaväzuje dodať predmet zmluvy najneskôr do 12 mesiacov odo dňa nadobudnutia účinnosti tejto zmluvy.
2. Miesta dodania:
   1. Kultúrne stredisko mestskej časti Košice-Sídlisko Ťahanovce, Budapeštianska 30, Košice – - interný AP

2.2. Predsadená občianska vybavenosť („pasáž“) na Budapeštianskej ulici 2, Košice – externý AP

2.3. Predsadená občianska vybavenosť („pasáž“) na Budapeštianskej ulici 16, Košice – externý

AP

2.4. Predsadená občianska vybavenosť („pasáž“) na Budapeštianskej ulici 18, Košice – externý

AP

2.5. Predsadená občianska vybavenosť („pasáž“) na Budapeštianskej ulici 32, Košice – externý

AP

2.6. Park na Americkej triede, Košice – externý AP

2.7. Športový areál na Bruselskej ulici (Skatepark), Košice – externý AP -2 ks

1. Dodávateľ je pri odovzdaní diela povinný odovzdať objednávateľovi doklady, ktoré sa na dielo vzťahujú – napr. záručné listy, návody na obsluhu, atesty a certifikáty, zápis o vykonaní skúšky funkčnosti, a pod.
2. Zmluvné strany sa dohodli, že dodávateľ oznámi objednávateľovi dátum začatia zhotovovania diela, najmenej 5 pracovných dní vopred.
3. Dodávateľ je povinný informovať objednávateľa o predpokladanom termíne ukončenia diela a o termíne odovzdania diela najmenej 5 pracovných dní vopred.
4. Dodávateľ je povinný bez meškania informovať objednávateľa o vzniku akejkoľvek udalosti, ktorá bráni alebo sťažuje realizáciu predmetu diela s dôsledkom predĺženia času plnenia.
5. Dodržanie termínu plnenia je podmienené riadnym a včasným spolupôsobením objednávateľa. V prípade, že z tohto dôvodu došlo k prerušeniu vykonávania diela, lehota na zhotovenie diela sa predlžuje o dobu, o ktorú prerušenie ovplyvnilo dobu jeho vykonávania.
6. V prípade nedodržania povinnosti uvedenej v bode 1 tohto článku dodávateľom má objednávateľ právo fakturovať zmluvnú pokutu, ktorej výška predstavuje 0,05 % z dohodnutej ceny bez DPH za každý deň omeškania.

**Čl IV.**

**Cena za predmet zmluvy, platobné podmienky**

1. Cena za predmet zmluvy je stanovená na základe cenovej ponuky dodávateľa vo výške: ...................................... V cene za predmet zmluvy sú započítané všetky náklady dodávateľa na vykonanie predmetu zmluvy.
2. Zmluvné strany sa dohodli, že objednávateľ neposkytne dodávateľovi zálohovú platbu a cena bude uhradená jednorázovo po odovzdaní a prevzatí diela objednávateľom.
3. Objednávateľ sa zaväzuje zaplatiť cenu za predmet zmluvy na základe faktúry vystavenej dodávateľom. Faktúra musí obsahovať náležitosti daňového dokladu a špecifikáciu ceny.
4. Dodávateľ vystaví a doručí faktúru objednávateľovi po protokolárnom odovzdaní predmetu zmluvy, vrátane súvisiacej dokumentácie. Preberací protokol a dodací list budú prílohou faktúry.
5. Faktúra je splatná v lehote 30 dní od jej doručenia objednávateľovi.
6. Cena za predmet zmluvy sa považuje za uhradenú dňom jej pripísania na účet dodávateľa.
7. V prípade, ak objednávateľ neuhradí dohodnutú a fakturovanú cenu v lehote splatnosti faktúry, je zhotoviteľ od prvého dňa omeškania oprávnený požadovať od kupujúceho úrok z omeškania vo výške 0,05% za každý deň omeškania.

**Čl. VI**

**Záručná doba, zodpovednosť za vady**

1. Záručná doba na predmet zmluvy je 24 mesiacov. Záručná doba začína plynúť dňom podpísania Protokolu o odovzdaní a prevzatí zodpovednými zástupcami zmluvných strán.
2. Počas záruky zodpovedá dodávateľ za vzniknuté vady a je povinný ich na požiadanie objednávateľa odstrániť na svoje náklady.
3. Nedodržanie technických a kvalitatívnych požiadaviek na predmet zmluvy bude posudzované ako nevyhovujúce a reklamovateľné.
4. V prípade, že dodávateľ neodstráni vady reklamované v záručnej lehote, je objednávateľ oprávnený nechať tieto vady odstrániť treťou osobou a náklady vyúčtovať dodávateľovi. Dodávateľ sa zaväzuje tieto náklady uhradiť v plnej výške do 21 kalendárnych dní odo dňa obdržania faktúry, ktorou mu boli tieto náklady vyúčtované.

**Čl. VII**

**Vlastnícke právo a nebezpečenstvo škody**

1. Objednávateľ nadobudne vlastnícke právo k predmetu zmluvy až úplným zaplatením dohodnutej ceny podľa článku IV tejto zmluvy.
2. Škody spôsobené na majetku objednávateľa dodávateľom počas doby dodania a inštalácie access pointov a internetového pripojenia odstráni dodávateľ na vlastné náklady.

**Čl. VIII**

**Práva a povinností zmluvných strán**

1. Dodávateľ sa zaväzuje zrealizovať predmet zmluvy riadne, včas, v rozsahu a v súlade s podmienkami dohodnutými v tejto zmluve.
2. Objednávateľ je oprávnený priebežne požadovať od dodávateľa informácie o stave zhotovenia predmetu zmluvy.
3. Zmluvné strany sa zaväzujú, že si pri plnení záväzkov vzniknutých z tejto zmluvy vzájomne poskytnú nevyhnutnú súčinnosť.
4. Dodávateľ zodpovedá za individuálnu bezpečnosť svojich pracovníkov a ich vybavenie ochrannými pomôckami podľa predpisov BOZP.
5. Objednávateľ sa zaväzuje informovať dodávateľa bez zbytočného odkladu o všetkých skutočnostiach potrebných pre činnosť dodávateľa a včas mu oznamovať všetky zmeny a dôležité okolnosti, ktoré môžu mať vplyv na jeho činnosť podľa zmluvy.

**Čl. IX**

**Ukončenie zmluvy**

1. Zmluvné strany sa dohodli, že túto zmluvu je možné ukončiť:
2. vzájomnou písomnou dohodou zmluvných strán ku dňu uvedenom v písomnej dohode;
3. odstúpením od zmluvy dodávateľom alebo objednávateľom v prípade podstatného porušenia niektorého z ustanovení tejto zmluvy. Za podstatné porušenie zmluvnej povinnosti sa bude považovať nedodržanie záväzku poskytnutia predmetu plnenia v dohodnutom množstve, kvalite a čase dodávateľom. Účinky odstúpenia nastávajú dňom doručenia písomného vyhotovenia tohto jednostranného písomného právneho úkonu druhému účastníkovi.
4. Objednávateľ má právo bez akýchkoľvek sankcií odstúpiť od zmluvy v prípade, ak nedošlo k plneniu zmluvy a výsledky kontroly Ministerstva dopravy a výstavby SR neumožňujú financovanie výdavkov vzniknutých z tohto obstarávania.

**Čl. X**

**Osobitné ustanovenia**

1. Dodanie tovarov je realizované v rámci projektu „Wifi pre Teba“. Projekt je realizovaný v rámci Operačného programu Integrovaná infraštruktúra 2014 – 2020.
2. Dodávateľ je povinný strpieť výkon kontroly (auditu) súvisiaceho s dodávaným tovarom, uskutočnenými prácami a poskytnutými službami kedykoľvek počas platnosti a účinnosti Zmluvy, a to oprávnenými osobami a poskytnúť im všetku potrebnú súčinnosť.

Oprávnené osoby na výkon kontroly (auditu) sú najmä:

1. poskytovateľ a ním poverené osoby,
2. Útvar následnej finančnej kontroly a nimi poverené osoby,
3. Najvyšší kontrolný úrad SR, príslušná Správa finančnej kontroly, Certifikačný orgán a ním poverené osoby,
4. orgán auditu, jeho spolupracujúce orgány a nimi poverené osoby,
5. splnomocnení zástupcovia Európskej komisie a Európskeho dvora audítorov,
6. osoby prizvané orgánmi uvedenými v písm. a. až d. v súlade s príslušnými právnymi predpismi Slovenskej republiky a Európskej únie.

**Čl. XI**

**Záverečné ustanovenia**

1. Meniť alebo dopĺňať obsah tejto zmluvy možno len formou písomných dodatkov podpísaných oboma zmluvnými stranami.
2. Zmluvné vzťahy medzi stranami neupravené touto zmluvou sa riadia príslušnými ustanoveniami Obchodného zákonníka v znení neskorších predpisov.
3. Zmluvné strany sa zaväzujú urovnať všetky spory vzniknuté v súvislosti s touto zmluvou predovšetkým dohodou.
4. Táto zmluva je vyhotovená v štyroch rovnopisoch, pre každú zmluvnú stranu po dvoch rovnopisoch.
5. Zmluva nadobúda platnosť dňom podpisu zmluvnými stranami a účinnosť deň nasledujúci po zverejnení na webovej stránke objednávateľa a súčasne po podpise zmluvy o poskytnutí nenávratného finančného príspevku mestskej časti Košice-Sídlisko Ťahanovce na projekt „WIFI pre Teba na sídlisku Ťahanovce“ v rámci výzvy č. OPII-2018/7/1-DOP WiFi pre Teba.
6. Zmluvné strany vyhlasujú, že sa so zmluvou oboznámili a s jej obsahom súhlasia

V Košiciach dňa ............................... V......................... dňa......................

Objednávateľ: Dodávateľ:

.................................... .................................

starosta konateľ

Prílohy: č. 1 Rozpočet – podrobný popis prístupového bodu s väzbou na finančné limity

č. 2 Rozpočet – poskytnutie internetového pripojenia

č. 3 Test splnenia technických parametrov

č. 4 Technické listy dodávaných aktívnych prvkov